CHAYO พุ่งเฉียดซิลลิ่ง! คาดเก็งกำไรทางเทคนิคขาขึ้น-ลุ้นรายได้ปีนี้โตเข้าเป้า20%
CHAYO พุ่งเฉียดซิลลิ่ง! คาดเก็งกำไรทางเทคนิคขาขึ้น-ลุ้นรายได้ปีนี้โตเข้าเป้า20%
CHAYO พุ่งเฉียดซิลลิ่ง! คาดเก็งกำไรทางเทคนิคขาขึ้น-ลุ้นรายได้ปีนี้โตเข้าเป้า20%
27 เม.ย. 2563

บริษัท ชโย กรุ๊ป จำกัด (มหาชน)  หรือ CHAYO ณ เวลา 16.03 น.อยู่ที่ระดับ 6.10 บาท บวก 0.75 บาท หรือ14.02%  ด้วยมูลค่าซื้อขาย 133.88 ล้านบาท ราคาหุ้นวิ่งเฉียดชนซิลลิ่งของวันที่ระดับ 6.15 บาท คาดเก็งกำไรทางเทคนิคเป็นขาขึ้นรอบหใม่หลังราคาลงลึก

โดยก่อนหน้านี้ นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า แผนการดำเนินงานในปี 2563 บริษัทตั้งเป้าหมายรายได้เติบโตไม่ต่ำกว่า 20% เมื่อเทียบกับปีก่อน โดยบริษัทตั้งเป้าหมายซื้อหนี้ด้อยคุณภาพเข้ามาบริหารเพิ่มเติมอีกกว่า 10,000 ล้านบาท ด้วยการตั้งงบลงทุนเพื่อซื้อหนี้ไว้ประมาณ 1,000 ล้านบาท แบ่งเป็นซื้อหนี้ที่มีหลักประกัน 700-800 ล้านบาท และซื้อหนี้ไม่มีหลักประกันอีก 200-300 ล้านบาท
โดยสัดส่วนรายได้หลักยังคงมาจากธุรกิจซื้อหนี้เข้ามาบริหาร 70-80% ธุรกิจติดตามทวงหนี้ 10-20% และธุรกิจปล่อยสินเชื่อ 5-10%
ส่วนแนวโน้มยอดหนี้เสียในปี 2563 คาดว่าจะยังมีเพิ่มมากขึ้น โดยหนี้ที่ไม่ก่อให้เกิดรายได้ (NPL) คาดว่าจะอยู่ที่ 3% จากยอดปล่อยสินเชื่อทั้งระบบประมาณ 15-16 ล้านล้านบาท ซึ่งทำให้สถาบันการเงินมีภาระตั้งสำรองตาม TFRS 9 เพิ่มขึ้น คาดว่าจะมีหนี้เสียรวมทั้งระบบอยู่ที่ราว 5 แสนล้านบาท และเป็นหนี้ที่สถาบันการเงินจะปล่อยออกมาประมูลราว 2.5-3 แสนล้านบาท